jkorsvik/nowiki_second_scrape_merged huggingface dataset:
Graziano Pellè

Graziano Pellè (født 15. juli 1985) er en italiensk fotballspiller som fra 30. juni 2021 er klubbløs.
Han vant den nederlandske ligaen med AZ Alkmaar 2008-2009-sesongen. Sesongen 2012-2013 og 2013-2014 ble han toppscorer i Feyenoord med henholdsvis 29 og 26 mål. Han ble kåret til månedens spiller i Premier League september 2014.


== Landslaget ==
Han ble tatt ut i Italias EM-tropp til EM i Frankrike 2016.


== Referanser ==


== Eksterne lenker ==
Offisielt nettsted 
(en) Graziano Pellè – kategori av bilder, video eller lyd på Commons 
(en) Graziano Pellè – FIFA 
(en) Graziano Pellè – UEFA 
(fr) Graziano Pellè – LÉquipe 
(en) Graziano Pellè – Transfermarkt 
(en) Graziano Pellè – national-football-teams.com 
(en) Graziano Pellè – WorldFootball.net 
(en) Graziano Pellè – Soccerbase.com 
(en) Graziano Pellè – FootballDatabase.eu 
(de) Graziano Pellè – fussballdaten.de 
(en) Graziano Pellè – Soccerway
Skjeldbreivatnet

Skjeldbreivatnet er en innsjø i Lierne kommune i Trøndelag. Den ligger 352 meter over havet og har et areal på 2,72 km². Skjeldbreivatnet ligger på samme høyde som Otersjøen i vest og Mellomvatnet i øst. Skjeldbreivatnet er knyttet til Otersjøen gjennom Oternessundet, og Otersjøen er i sin tur utspring for elva Sanddøla.


== Referanser ==
Mellomvatnet

Mellomvatnet er en innsjø i Lierne kommune i Trøndelag. Den ligger 352 meter over havet og har et areal på 0,96 km². Mellomvatnet ligger på samme høyde som Skjeldbreivatnet og Otersjøen lenger vest, og har via Otersjøen utløp til Sanddøla.


== Referanser ==
Brattlandsvatnet

Brattlandsvatnet er en innsjø i Lierne kommune i Trøndelag. Den ligger 359 meter over havet og har et areal på 0,90 km².


== Referanser ==
Charles Townshend

Charles Townshend (født 29. august 1725 i Raynham Hall i Norfolk, død 4. september 1767) var en britisk aristokrat og statsmann, bror til George Townshend, 1. marki Townshend, nevø av Thomas Townshend, 1. vicomte Sydney, sønnesønn av Charles Townshend, 2. vicomte Townshend.


== Liv og virke ==


=== Bakgrinn ===
Townshend studerte ved universitetet i Leiden i Nederland og ved University of Oxford. I Leiden knyttet han kontakter med en rekke britiske studenter som han senere i livet kunne dra veksler på, for eksempel William Dowdeswell, John Wilkes og Alexander Carlyle.


=== Karriere ===
Han ble i 1747 medlem av det britiske underhuset, der han snart tok regjeringens parti. Han fikk embeder, og ble i 1754 admiralitetslord, et verv han imidlertid tapte i 1755 etter et heftig angrep mot regjeringens politikk.På våren 1757 ble Townshend, etter at William Pitt var kommet til makten, medlem av Det kongelige råd, men gikk over – uten fast politisk holdning som han tilsynelatende var – etter Pitts fall til John Stuart, 3. jarl av Bute.   
Townshend ble i 1761 statssekretær for krigsanliggender samt i februar 1763 statssekreterær för koloniene og president for Board of Trade. Han opptrådte nå som ivrig talsmann for det synspunkt at koloniene i Nord-Amerika skulle beskattes av Englands parlament og stå i største avhengighet av kongeamakten.Townshends forslag ble imidlertid forkastet, og han ble nødt til å fratre (mars 1763). Men han kom snart tilbake inn i kabinettet og drev igjennom med George Grenville dennes kjente dokumentavgift (1765), noe som ble innledningen til de forviklinger som kostet England dets amerikanske kolonier.   
Townshend satt også i Rockinghams (1765-1766) og, som skattkammerkansler, i Chathams ministerier, og fikk under den sist nevntes alvorlige sykdomssvakhet stadig større innflytelse. Han ble regjeringens sterke mann, noe han stadig utnyttet på en måte som ettertiden har bedømt som skadelig for koloniene. Han fikk ry på seg som brillant og elokvent finanspolitiker, men også etterhvert som uten et godt utviklet politisk instinkt.Det var slik han som drev igjennom forordningen om importtoll på en mengde varer (glass, papir, te med mere) som koloniene i Amerika måtte innføre (1767), den lov som etterhvert, etter Townshends død, fremkalte de første voldsomhetene fra kolonienes side, fremst Boston Tea Party-hendelsen noen år senere. 
Kort etter importtollen var vedtatt, døde Townshend uventet.
Townshend ble etterfulgt av Frederick North som skattkammerminister.
Townshend var en kvikk og effektfull debattant, men er blitt bedømt som manglende i konsekvens og skjønn.


== Referanser ==
Baby I’m a Star

Baby I'm a Star er en sang skrevet av Prince som ble spilt inn og gitt ut på albumet Purple Rain med Prince i 1985. Sangen ble også gitt ut på b-siden av singelen Take Me with U i 1985.
Tina Turner spilte inn sangen og ga den ut på samlealbumet All That Glitters i 2000.
Let’s Pretend We’re Married

Let's Pretend We're Married er en sang skrevet av Prince som ble spilt inn og gitt ut på albumet 1999 med Prince i 1982. Sangen ble gitt ut på singel i 1983.Tina Turner spilte inn sangen live og ga den ut på b-siden av singelen I Can't Stand the Rain i 1984 og Show Some Respect i 1985.


== Referanser ==
Fidel (navn)

Fidel er et spansk mannsnavn, som brukes mest i enkelte land i Sør- og Mellom-Amerika. Den franske formen Fidèle (også skrevet Fidele) er vanlig i enkelte afrikanske land.


== Etymologi ==
Fidel har opprinnelse i det latinske navnet Fidelis, som betyr «trofast».
Fidèle er en fransk og Fedele en italiensk form av navnet.


== Utbredelse ==
Fidel har kroatisk navnedag 24. april. Fidèle har fransk navnedag 24. april. Fidelis har navnedag 23. mars i Danmark og på Færøyene og 24. april i Polen og Litauen.
Tabellen nedenfor gir en detaljert oversikt over populariteten til mannsnavnet Fidel og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Fidel Castro (f. 1926), cubansk president
Fidel Nadal (f. 1965), argentinsk reggae-musiker
Fidel Martínez (f. 1990), ecuadoriansk fotballspiller
Fidele Lumeya, kongolesisk forfatter
Fedele Spadafora, amerikansk maler


== Referanser ==


== Eksterne lenker ==
(en) Behind the Name: Fidel
(en) Think Baby Names: Fidel
Lofthusbautaen

Lofthusbautaen er et minnesmerke som ble reist av bønder fra Nedenes i 1914 til ære for bondeføreren Kristian Lofthus (1750-1797). Bautasteinen er av fjæregranitt og ble plassert på det man antok var tunet til Kristian Lofthus gård i Vestre Moland ved Lillesand. 


== Komiteen ==
En komitee bestående av T.A Birknes (ordfører i Vestre Moland), Noan Christian Gauslaa (ordfører i Lillesand), Nils Rosenberg (agent) og Henrik Gauslaa (komiteens formann) hadde i oppgave å samle inn penger til steinen.


== Avdukning ==
Steinen ble avduket 12. juli 1914 av stortingspresident Jørgen Løvland. Løvland hadde også bidratt økonomisk til steinen.


== Referanser ==
Helen & Hard

Helen & Hard er et norsk arkitektkontor etablert i Stavanger i 1996 av Siv Helene Stangeland og Reinhard Kropf. Pr 2014 har de også en avdeling i Oslo. 
Firmaet er kjent for prosjekt som Vennesla bibliotek og kulturhus, Preikestolen fjellstue, I-park, opplevelsessenter for Fløibanen, Flekkefjord kulturhus og den norske paviljongen på Expo 2010.De har mottatt Statens byggeskikkpris 2009 og 2012, Treprisen i 2013, Jacobprisen 2013 og Stavanger Aftenblads kulturpris i 2022. De var også nominert til Mies van der Rohe-prisen i 2013.


== Referanser ==


== Eksterne lenker ==
Offisielt nettsted 
(en) Helen & Hard – kategori av bilder, video eller lyd på Commons
Arendal og omegns fredslag

Arendal og omegns fredslag ble stiftet 6. mars 1932 i Arendal. Foreningen  var tilsluttet Norges fredsforening. Ifølge vedtektene var lagets formål var å virke for brorskap og fred mellom folkene, for avgjørelse av alle internasjonale tvistigheter på fredelig vis overenstemmende med Kelloggpakten og - i like linje hermed - for nedrustning og avrustning.Laget ble lagt ned i 1938 grunnet lav oppslutning og dårlig økonomi.


== Arkivet ==
Arkivet etter Arendal og omegns fredslag befinner seg på KUBEN i Arendal og omfatter en møtebok, årsmeldinger, avisutklipp og regnskap fra perioden 1932-1938.


== Referanser ==


== Eksterne lenker ==
(no) Arkiv etter Arendal og omegns fredslag på Arkivportalen
Thika

Thika (uttale: [ˈθika]) er en industriby i Kiambu fylke i Kenya. Byen ligger langs hovedveien A2, 40 kilometer nordøst for Nairobi, i nærheten av der elvene Thika og Chania møtes. Thika hadde 139 853 innbyggere ved folketellingen i 2009, og vokser raskt i likhet med hele området rundt Nairobi. Byen ligger ca. 1600 meter over havet.
Thika har jernbanestasjon, men brukes kun for godstog. Byen er kjent for flere fossefall, blant annet Chania Falls og Thika Falls. Den er også kjent som den fremtse regionen i landet for dyrking av ananas. Thika fikk bystatus i 1924.
Pijjut

Pijjut eller piyyut eller piyut (flertall pijjutim eller pijutim, hebraisk: פּיּוּטִים / פיוטים, פּיּוּטִ / פיוט; fra gresk: ποιητής, poiétḗs, «poet») er et jødisk liturgisk dikt, vanligvis i den hensikt å bli sunget, messet eller lest opp under gudstjenester. Pijjut har blitt skrevet siden tempeltiden. De fleste pijjutim er skrevet på hebraisk eller arameisk, og de fleste følger et lyrisk skjema, som eksempelvis en akrostisk rekke i henhold til det hebraiske alfabetet eller navnet på forfatteren kryptisk stavet ut.Mange pijjutim er godt kjente av de som er gudstjenestene i synagogen. Eksempelvis kan de best kjente være Adon Olam («Verdens herre»), tidvis (men ganske sikkert ikke riktig) tilskrevet Solomon ibn Gabirol i 1000-tallets Spania. Dets poetiske form består av en gjentatt rytmisk og taktfast mønster av kort-lang-lang-land, og er så elsket at denne religiøse poesien ofte er sunget ved avslutningen av mange gudstjenester i synagogen, etter rituelle kveldslesninger av Shema (den jødiske trosbekjennelsen), og i løpet av morgenritualene hvor tefillin (bønneremmer) settes på. Et annen svært elsket pijjut er Yigdal («må han upphøyes»), hvilket er basert på De tretten trosprinsippene som ble utviklet av Maimonides.Opprinnelig synes det som om betegnelsen pijjut henspilte på enhver form for hellig poesi, men bruken utviklet seg til å betegne kun hymner. Pijjutim ble vanligvis komponert av en talentfull rabbiner og avhengig av hvor godt mottatt en pijjut var av menigheten, bestemte om det tålte tidens prøve. Komponistene av ulike pijjutim benyttet vanligvis akrostiske former i diktet for å gi antydninger til sine navn. Forfatteren av en pijjut er kjent som en paytan eller payyetan (flertall paytanim).
To forskere i dag som studerer pijjutim er Shulamit Elizur og Joseph Yahalom, begge ved Det hebraiske universitetet i Jerusalem


== Referanser ==


== Eksterne lenker ==
Nettsted for pijjut, lydopptak med korresponderende lyrikk på hebraisk
Senter for jødisk musikk og poesi
Løvsjøelva

Løvsjøelva er ei elv i Lierne kommune i Trøndelag. Den er en del av Sanddøla-vassdraget og renner fra Løvsjøen til samløpet med Lutra ved Elvskøyten. Elva er 3,09 km lang (24,23 km medregnet Kjerdelselva), og har et nedbørfelt på 58,18 km². Middelvannføringen ved munningen er 2,18 m³/s.


== Referanser ==
Transafrikansk hovedvei 8

Transafrikansk hovedvei 8, TAH 8  eller Lagos-Mombasa-Highway er del av det Transafrikansk hovedveinettet som blir utviklet og vedlikeholdt av Den afrikanske union, UNECA og Afrikabanken. Veien går mellom Lagos i Nigeria og Mombasa i Kenya og har en lengde på 6 259 km. Den kan betraktes som en forlengelse av Dakar-Lagos-Highway, når begge er ferdige vil denne øst-vest-forbindelsen ha en samlet lengde på 10 269 km.


== Strekning ==
Strekningen går gjennom Nigeria, Kamerun, Den sentralafrikanske republikk, Den demokratiske republikken Kongo, Uganda og Kenya.
På de asfalterte delstrekningene i Nigeria, Kamerun, Uganda og Kenia er veien sterkt trafikkert. Avsnittet gjennom Den demokratiske republikken Kongo går imidlertid gjennom områder med regnskog. Området har ofte heftige regnvær, dette fører til at veien der for det meste består av slammstrekninger som ikke er kjørbare. I tidsrommet 2002–2011 har strekningen mellom Kisangani og Walikale blitt satt istand av den tyske organisasjonen Deutsche Welthungerhilfe e.V.


== Knutepunkter ==


== Referanser ==
Dušan Tadić

Dušan Tadić (serbisk: Душан Тадић. født 20. november 1988) er en serbisk fotballspiller som spiller for den nederlandske klubben Ajax Amsterdam.Han hadde flest målgivende pasninger i Eredivisie sesongen 2010/2011 og 2013/2014 for henholdsvis Groningen og Twente. Tadić var Ronald Koemans første signering som Southamptonmanager. Han signerte en fireårsavtale den 8. juli 2014 for en overgangssum på 10,9 millioner euro.Den 27. juni 2018 ble Southampton og Ajax enige om en overgangssum for Dušan Tadić. Den 4. juli 2018 skrev han under for Ajax til 30. juni 2022.


== Landslaget ==
Han ble tatt ut i Serbias tropp til VM i fotball 2018 i Russland.Han ble tatt ut i Serbias tropp til VM i fotball 2022 i Qatar.


== Referanser ==


== Eksterne lenker ==
(de) Dušan Tadić – Munzinger Sportsarchiv 
(en) Dušan Tadić – Olympedia 
(en) Dušan Tadić – Sports-Reference (OL-resultater – arkivert) 
(en) Dušan Tadić – FIFA 
(en) Dušan Tadić – UEFA 
(fr) Dušan Tadić – LÉquipe 
(en) Dušan Tadić – Transfermarkt 
(en) Dušan Tadić – national-football-teams.com 
(en) Dušan Tadić – WorldFootball.net 
(en) Dušan Tadić – Soccerbase.com 
Dušan Tadić på reprezentacija.rs
Voetbal International profile
Dušan Tadić player profile på Just-Football.com
Nyeri

Nyeri er en by i Kenya, og hovedstad i Nyeri fylke i den forhenværende provinsen Central. Byen hadde 125 357 innbyggere i hele kommunen under folketellingen i 2009. Flesteparten av befolkningen har kikuyu som morsmål.


== Referanser ==
Turkana (folk)

Turkana kan ha flere betydninger

Turkana er en nilotisk folkegruppe i det kenyanske fylket Turkana fylke i Nord-Kenya. De kaller selv sitt område for Turkan. De kaller seg selv for ŋiTurkana («Turkans folk»). De er hovedsakelig halvnomadiske gjeterfolk. De er tradisjonelt kjent for oppdratt av kameler og veving av kurver. 
Ifølge folketellingen i 2009 fra det kenyanske statistiske byrået består folkegruppen av 988 592 personer, eller 2,5 % av landets befolkning, noe som gjorde folkegruppen til den tredje største nilotiske gruppen i Kenya, etter kalenjin og luo, og bare noen flere enn masaiene, og den tiende største etniske gruppen totalt i Kenya.
Disse tallene var usikre og kontroversielle da de kom, men er siden akseptert.De snakker språket turkana, som er et østnilotisk språk. De kaller selv sitt språk for ŋaTurkana eller aŋajep a ŋaTurkana.
Særlig internasjonalt kjente turkana er Paul Ereng, som vant 800 meter under OL 1988 i Seoul, langdistanseløperen Joseph Ebuya og supermodellen Ajuma Nasenyana.


== Galleri ==

		
		
		


== Referanser ==


== Eksterne lenker ==
(en) Turkana people – kategori av bilder, video eller lyd på Commons
Turkana

Turkana kan vise til:

Et distrikt i Kenya, se Turkana (distrikt)
Et fylke i Kenya, se Turkana fylke
En folkegruppe i Kenya, se turkana (folk)
Et språk, se turkana (språk)
En innsjø i Kenya, se Turkanasjøen
Turkanasjøens nasjonalparker, et sammensatt verdensarvområde i Kenya
Kitale

Kitale (forkortet KTL) er en by og en landbrukskommune vest i Kenya beliggende mellom Mount Elgon og Cherangani Hills i en høyde av ca. 1900 meter over havet. Den hadde en befolkning på 106 187 ved folketellingen i 2009. Byen er administrativt senter i Trans-Nzoia fylke. De viktigste landbruksproduktene er solsikke, te, kaffe, pyrethrum, bønner og mais. Kitale er markedsplass for det lokale landbruket, og er også kjent for Kitale Museum og et senter for skogsjordbruk. Nasjonalparken Saiwa Swamp ligger nær byen. Byen ble grunnlagt i 1908 og fikk jernbane i 1926.


== Personer fra Kitale ==
Wamalwa Kijana - Tidligere visepresident i Kenya
Maxim Itur - Fifa-dommer


== Referanser ==
Theis Tønnessen

Theis Tønnessen (født 27. april  1962 i Arendal) er en norsk lege og spesialist i generell kirurgi (2001) og thoraxkirurgi (2002). Han er fra 2010 forskningsleder ved Hjerte-, lunge-, og karklinikken, Oslo universitetssykehus.Han er professor ved Universitetet i Oslo fra 2005, har doktorgrad fra 1996 og medisinsk embetseksamen i 1988, begge ved Universitetet i Oslo. Forskningsinteressene er konsentrert omkring hjertesvikt, remodellering av hjertet ved hjertesvikt og beskyttelse av hjertet under hjertekirurgi.
Han sitter i arbeidsutvalget i Nasjonalforeningen for folkehelsen, er styremedlem i Center for Heart Failure Research og i Center for Cardiological Innovation, Associate Editor i Scandinavian Cardiovascular Journal og Cardiology, og var sekretær i Norsk Thoraxkirurgisk Forening 2003-2011.


== Referanser ==


== Eksterne lenker ==
Tønnessens publikasjonsoversikt og institusjonelle tilknytning i forskningsdokumentasjonstjenesten Cristin
Blogginnlegg av Tønnessen på Forskning.no: «Forskningsformidling er viktig, det vi ikke vet kan vi ha vondt av» Besøkt 8. januar 2015
Oumou Sangaré

Oumou Sangaré (1968–) er en malisk wassoulou-musiker.


== Liv og virke ==
Sangarés foreldre kom til Bamako fra  Wassoulou-regionen sør for Niger. Faren forlot familien tidlig. Moren var sangeren Aminata Diakité. For å hjelpe til med å brødfø familien sang Oumou offentlig før hun begynte på skolen; som seksåring opptrådte hun for et stort publikum på Bamakos største sportsarena, Stade des Omnisports.Sangaré spilte inn sitt første album i samarbeid med Amadou Ba Guindo, en kjent malisk arrangør. Moussoulou («kvinner») ble en enorm suksess i Vest-Afrika og solgte i mer enn 200 000 eksemplarer.I 1995 turnerte hun med musikerne Baaba Maal, Femi Kuti og bandet Boukman Eksperyans, og hun har opptrådt på flere store scener, som Melbourne Opera, Roskilde-festivalen, festival d'Essaouira og Brussels Opéra de la monnaie/de Munt.
Wassoulou, musikkformen Oumou Sangaré  er en viktig representant for, stammer fra foreldrenes hjemtrakt sørvest i Mali. Opprinnelsen er tradisjonelle jaktsanger akkompagnert av en kalebass, og Sangarés selvkomponerte musikk er inspirert av regionens tradisjonelle musikk- og danseformer. Hun skriver tekster selv, temaene er ofte sosiale kommentarer, som kritikk av kvinners lave sosiale status i denne delen av Afrika, polygami, barneekteskap, og med krav om fritt ektefellevalg.Sangaré driver dessuten hoteller og landbruksvirksomheter, og lanserte i 2006 en egen bilmodell, Oum Sang, som ble produsert i Kina. Hun er gift og har en sønn.


== Diskografi ==
1990 – Oumou
1991 – Moussoulou
1993 – Ko Sira
1996 – Worotan
2009 – Seya
2012 – Kounadia
2017 – Mogoya
2018 – Mogoya Remixed
2020 – Acoustic
2022 - Timbuktu


== Referanser ==


== Eksterne lenker ==
(en) Offisielt nettsted 
(en) Oumou Sangaré – kategori av bilder, video eller lyd på Commons 
(en) Oumou Sangaré på Internet Movie Database 
(en) Oumou Sangaré hos The Movie Database 
(en) Oumou Sangaré på Discogs 
(en) Oumou Sangaré på MusicBrainz 
(en) Oumou Sangaré på Spotify 
(en) Oumou Sangaré på Songkick 
(en) Oumou Sangaré på Genius — sangtekster 
(en) Oumou Sangaré på AllMusic 
Oumou Sangaré på Facebook 
(en) Oumou Sangaré på Myspace 
(en) Oumou Sangaré på WorldCircuits hjemmesider
(en) Oumou Sangaré på culturebase.net
(en) podcast og intervju, flyglobalmusic.com
Lucas Andersen

Lucas Qvistorff Andersen (født 13. september 1994) er en dansk fotballspiller som spiller for den danske klubben AaB Fodbold.Den 5. mars 2011 debuterte han for AaB bare 16 år og 174 dager gammel. Han ble dermed den yngste spilleren noensinne til å spille for AaB og den nest yngste i Superligaen. Han debuterte for Ajax den 8. desember 2012 mot Gronningen. 


== Referanser ==


== Eksterne lenker ==
(en) Lucas Andersen – UEFA 
(en) Lucas Andersen – Transfermarkt 
(en) Lucas Andersen – national-football-teams.com 
(en) Lucas Andersen – WorldFootball.net 
(en) Lucas Andersen – Soccerbase.com 
(en) Lucas Andersen – FootballDatabase.eu 
(en) Lucas Andersen – Soccerway 
(en) Lucas Andersen – EU-Football.info 
(da) Lucas Andersen – Dansk Boldspil-Union 
(en) Lucas Andersen – FBref 
Voetbal International profile
Official Superliga statistics
Arkadiusz Milik

Arkadiusz Krystian Milik (født 28. februar 1994) er en polsk fotballspiller som spiller for den italienske klubben Juventus, på lån fra den franske klubben Olympique de Marseille.Han har tidligere spilt for de polske klubbene Rozwój Katowice og Górnik Zabrze, og den tyske klubben Bayer Leverkusen, samt vært på lån til FC Augsburg.


== Landslaget ==
Han ble tatt ut i Polens EM-tropp til EM i Frankrike 2016.Han ble tatt ut i Polens tropp til VM i fotball 2018 i Russland.Han ble tatt ut i Polens EM-tropp til EM i fotball 2021, men måtte trekke seg på grunn av skade.Han ble tatt ut i Polens tropp til VM i fotball 2022 i Qatar.


== Referanser ==


== Eksterne lenker ==
(de) Arkadiusz Milik – Munzinger Sportsarchiv 
(en) Arkadiusz Milik – FIFA 
(en) Arkadiusz Milik – UEFA 
(fr) Arkadiusz Milik – LÉquipe 
(en) Arkadiusz Milik – Transfermarkt 
(en) Arkadiusz Milik – national-football-teams.com 
(en) Arkadiusz Milik – WorldFootball.net 
(en) Arkadiusz Milik – Soccerbase.com 
(en) Arkadiusz Milik – FootballDatabase.eu 
(en) Arkadiusz Milik – Soccerway 
Voetbal International profile
Ugandabanen

Ugandabanen er en jernbanestrekning som forbinder Kampala i Uganda med Mombasa ved Indiahavet i Kenya.
Det er persontrafikk på strekningen mellom Mombasa og Nairobi i Kenya, mellom Nairobi og Kisumu er persontrafikk planlagt. Det går lokaltrafikk mellom Kikuyu og Stony Athy. Mellom Nakuru og Kampala i Uganda drives det bare godstrafikk.


== Byggingen av banen ==

Strekningen ble bygd hovedsakelig mellom 1896 og 1901 i flere etapper av arbeidere som ble hentet fra de britiske koloniene i India til Britisk Øst-Afrika. Flere byer oppsto på grunn av jernbaneanlegget, blant andre Eldoret, og Nairobi som var nådd 1899. 1901 var jernbanen ferdig til Kisumu ved Victoriasjøen, derfra var det båtforbindelse i jernbaneselskapets eie til de ugandiske havnene ved nordbredden. 1923 startet anlegget av strekningen videre fra Nakuru mot Uganda. 1926 hadde den nådd grensen, og 1930 Kampala. Den hvite Nil ble krysset med en jernbaneferge, denne ble erstattet av en bru året etter slik at den gjennomgående strekningen kunne tas i bruk 14. januar 1931.
Det er anslått at 2 500 arbeidere omkom under byggingen som følge av det harde arbeidet og tropesykdommer. Flere ti-talls arbeidere ble også drept av ville løver.
Under opptøyene etter valget i Kenya 2007 ble deler av strekningen mellom Kenya og Uganda ødelagt.


== Linjekart ==


== Referanser ==


== Eksterne lenker ==
(en) Uganda Railway – kategori av bilder, video eller lyd på Commons 
History of the Uganda Railway
Kitui

Kitui er en by i Kenya, 180 kilometer øst for Nairobi og 105 kilometer øst for Machakos. Kitui by er hovedstad i Kitui fylke, og var også hovedsete i det forhenværende Kitui distrikt.
Byen hadde 155 896 innbyggere ved folketellingen i 2009. Majoriteten av befolkningen tilhører Kambafolket og snakker Bantuspråket Kamba som morsmål.
Kitui har mange hoteller, og er et populært stoppested på vei mellom Mount Kenya og Mombasa.


== Referanser ==


== Eksterne lenker ==
www.visitkitui.com Informasjonsside
www.softkenyya.com/town/kitui
www.kitui.com
John Horne Tooke

John Horne Tooke (født 25. juni 1736 i London, død 18. mars 1812 i Wimbledon) var en engelsk politisk forfatter.
Horne Took var årene 1760-63 prest i London, men interesserte seg mer for politikk. Ytterliggående radikal angrep han John Stuart Bute i en pamflett, og deltok i John Wilkes' kampanje mot underhuset. Han ble også mistenkt for å ha forfattet Juniusbrevene. 
Under den amerikanske uavhengighetskrig tok han åpent kolonienes side, og i 1774 foranstaltet han en innsamling til «barn og enker etter de engelskmenn som var blitt myrdet av kongens styreker ved Lexington». Ingen påtale fulgte, men da uttrykket følgende år ble gjentatt i en pamflett mot talsmannen i Underhuset, ble Horne Tooke dømt til fengsel og bøter. 
På 1780-tallet spilte Horne Tooke en fremstående rolle og stod en tid på den Pittske whigregjeringens side. I 1794 ble han anklaget for høyforræderi,men ble takket være Thomas Erskines forsvar frikjent. 
I 1801 ble Horne Took innvalgt i Underhuset. Men samme år ble det vedtatt en lov som erklærte at prester ikke var valgbare. Dermed ble Horne Tooke ekskludert.


== Referanser ==